作者:司空圖
標題:馮燕歌
內容:魏中義士有馮燕，遊俠幽並最少年。避仇偶作滑臺客，兩面高樓語笑聲，指點行人情暗結。擲果潘郎誰不慕，馮生敲鐙袖籠鞭，半拂垂楊半惹煙。樹間春鳥知人意，梁間客燕正相欺，屋上鳴鳩空自鬥。嬰歸醉臥非仇汝，誰言狼戾心能忍，待我情深情不隱。回身本謂取巾難，爾能負彼必相負，假手他人複在誰？窗間紅豔猶可掬，鳳凰釵碎各分飛，怨魄嬌魂何處追，淩波如喚遊金穀，誣執張嬰不自明，貴免生前遭考捶。官將赴市擁紅塵，初聞僚吏翻疑歎，呵叱風狂詞不變。縲囚解縛猶自疑，已為不平能割愛，更將身命救深冤。白馬賢侯賈相公，黃河東注無時歇，注盡波瀾名不滅。為感詞人沈下賢，鑄作金燕香作堆，焚香酬酒聽歌來。